باشباخان بینعلی ییلدیریم، کاتالونیاداکی رفراندوموا ان باشدا آوروپا بیرلیگی اؤلکه‌لری‌نین تپکی وئرمه‌سی لازیم اولدوغونو سؤیله‌دی.
ییلدیریم، مجلیس تؤرن سالونوندا دوزنلنن یئنی یاساما ایلی رسمی تؤرنینده ژورنالیست‌لرین گوندمه دایر سوال‌لارینی جاوابلاندی.
ییلدیریم، کاتالونیاداکی رفراندوم گرگین‌لیگینه دایر سوال اوزرینه،
"قوزئی عراقدا قارشی چیخدیغیمیزا گؤره، بورادا دا قارشی چیخماق نورمال. ایشین آرخا پلانینی آراش‌دیرماق لازیم‌دیر، ایلکین قناعت اولوشدورماق یانلیش اولار. ان اؤنجه تپکی وئرمه‌سی لازیم اولان آوروپا بیرلیگی اؤلکه‌لری؛ اونلارین هامی‌سی بیر دؤولت اولدوغو اوچون گؤرک نه تپکی وئریرلر. بیز قونشوموز اوچون تپکی وئردیک. اونلار دا اؤز قونشولاری اوچون تپکی وئرسین‌لر گؤرک" دئیه دانیشدی.
